Slovenščina, 6. a, b, p (30. 3.-3. 4. 2020)

1. **ura**

Nadaljuješ s poglavjem Detektivski mojstri. Tokrat boš prebral odlomek iz knjige slovenskega avtorja **Bogdan**a **Novak**a: **Morska skrivnost.** Odpri **SDZ** na **str. 138**.

Morda poznaš kakšnega detektiva iz filmov? S pomočjo spletne enciklopedije razišči, kdo je **Sherlock Holmes** in pripravi prazen list. Preberi, kar si našel, in na list izpiši bistvene podatke o njem. (Prišli ti bodo prav pri reševanju 4. naloge v SDZ.)

Zdaj, ko poznaš slavnega detektiva, preberi besedilo o avtorju in nato še odlomek.

Na list si izpiši morebitne neznane besede (npr. amfora) in s pomočjo SSKJ preveri, kaj pomenijo.

Reši naloge v **SDZ** na **str. 140, 141** do vključno 8. naloge.

ZAPIS v zvezek (**književnost**):

**Bogdan** **Novak**: **Morska skrivnost**

**Bogdan Novak**, roj. 1944 v Murski Soboti, piše pripovedna besedila (romane, pravljice). Njegova zbirka knjig Zvesti prijatelji je najbolj priljubljena med mladimi. Piše pustolovske pripovedi, in sicer detektivke.

**DETEKTIVKA** prav tako pripoveduje o kriminalnem dejanju, vendar je najpomembnejša književna oseba detektiv s svojim raziskovanjem.

Napiši zelo kratko vsebino odlomka (največ 5 povedi) v zvezek.

 **2., 3. ura**

Odpri **SDZ** na str. 142 ter preberi nekaj podatkov o pripovedniku **Žigu X Gombaču**.

Reši naloge na **str. 142**. Pomagaj si spletom in razišči, kaj pomeni črka X v njegovem imenu.

Preberi **1. odlomek** iz dela Žige X Gombača: **Jastrebov let**.

V mislih povzemi vsebino odlomka in nato reši **5.** nalogo v SDZ, **str.** **143** – kratko nadaljevanje zgodbe o Linu (kolikor dopušča prostor v SDZ).

Nadaljuj z **branje**m **2. odlomka** in z reševanjem nalog na **str. 144, 145/15**.

SDZ **str. 145/14.** – izpusti

ZAPIS v zvezek (**književnost**):

**Žiga X Gombač: Jastrebov let**

**Žiga X Gombač** spada med mlajše ustvarjalce na Slovenskem. Nekoč glasbeni novinar, nato koncertni organizator, pozneje glasbeni urednik, zdaj pa uspešen mladinski pisatelj in radijec, ki prisega na zdrav in pozitiven način življenja. Njegova dela: Jastrebov let, Risova bratovščina, Gusar Edi reši prijatelje, Živa in Prabled, Dnevnik legionarja Primusa, Skrivnost stoletnega vetra.

V **kriminalki** so v ospredju kriminalno dejanje, storilec, žrtev in detektiv, v **detektivki** pa predvsem detektiv in njegovo raziskovanje posameznega primera.

 **4., 5. ura**

Reši primer nacionalnega preverjanja znanja (**2014**). Poišči ga na spletni strani RIC-a (spodnja povezava).

<https://www.ric.si/preverjanje_znanja/predmeti/materinscina2/2011120911325436/>

Pojdi na: RIC > predmeti > predmeti v 6. razredu > slovenščina > **preizkus znanja 2014**.

Zapis v zvezek (na jezikovno stran)/na NPZ

NPZ 2014:

V zvezek zapiši samo odgovore (vprašanj ne prepisuj) in jih ustrezno številči – npr. 1. del: 1. a, 1. b …

Pojdi na **navodila za vrednotenje 2014**/rešitve (RIC) in na isti povezavi preveri odgovore. Pravilne ali manjkajoče in nepravilne odgovore označi z rdečo. Zraven pripiši točke in jih na koncu seštej.